ПАСТАНОВА МIНIСТЭРСТВА КУЛЬТУРЫ РЭСПУБЛIКI БЕЛАРУСЬ

14 снежня 2007 г. № 50

Аб зацвярджэннi Палажэння аб мерах па рэалiзацыi Указа Прэзiдэнта Рэспублiкi Беларусь ад 18 кастрычнiка 2007 г. № 527

На падставе пункта 9 Палажэння аб Мiнiстэрстве культуры Рэспублiкi Беларусь, зацверджанага пастановай Савета Мiнiстраў Рэспублiкi Беларусь ад 30 кастрычнiка 2001 г. № 1558 «Вопросы Министерства культуры Республики Беларусь», Мiнiстэрства культуры Рэспублiкi Беларусь ПАСТАНАЎЛЯЕ:

Зацвердзiць прыкладзенае Палажэнне аб мерах па рэалiзацыi Указа Прэзiдэнта Рэспублiкi Беларусь ад 18 кастрычнiка 2007 г. № 527.

|  |  |
| --- | --- |
| Мiнiстр | У.Ф.Матвейчук |

|  |  |
| --- | --- |
| УЗГОДНЕНА  Старшыня Брэсцкага абласнога  выканаўчага камiтэта  К.А.Сумар  13.12.2007 | УЗГОДНЕНА  Старшыня Вiцебскага абласнога  выканаўчага камiтэта  У.П.Андрэйчанка  14.12.2007 |
|  |  |
| УЗГОДНЕНА  Старшыня Гомельскага абласнога  выканаўчага камiтэта  А.С.Якабсон  13.12.2007 | УЗГОДНЕНА  Старшыня Гродзенскага абласнога  выканаўчага камiтэта  У.Я.Саўчанка  13.12.2007 |
|  |  |
| УЗГОДНЕНА  Старшыня  Магiлёўскага абласнога  выканаўчага камiтэта  Б.В.Батура  14.12.2007 | УЗГОДНЕНА  Старшыня  Мiнскага абласнога  выканаўчага камiтэта  Л.Ф.Крупец  14.12.2007 |
|  |  |
| УЗГОДНЕНА  Старшыня Мiнскага гарадскога выканаўчага камiтэта  М.Я.Паўлаў  14.12.2007 |  |

|  |  |
| --- | --- |
|  | ЗАЦВЕРДЖАНА  Пастанова  Мiнiстэрства культуры  Рэспублiкi Беларусь  14.12.2007 № 50 |

ПАЛАЖЭННЕ  
аб мерах па рэалiзацыi Указа Прэзiдэнта Рэспублiкi Беларусь ад 18 кастрычнiка 2007 г. № 527

1. Дадзенае Палажэнне ўстанаўлiвае парадак узаемадзеяння Мiнiстэрства культуры Рэспублiкi Беларусь (далей – Мiнiстэрства культуры) i адпаведных структурных падраздзяленняў мясцовых выканаўчых i распарадчых органаў пры выкананнi метадычнага, арганiзацыйнага садзейнiчання i кантролю за функцыянальным выкарыстаннем гiсторыка-культурных каштоўнасцей (далей – каштоўнасць) i зон аховы нерухомых матэрыяльных гiсторыка-культурных каштоўнасцей (далей – зоны аховы), своечасовасцю i паўнатой ажыццяўлення адлiчэнняў за прадпрымальнiцкую дзейнасць, якая аказвае непасрэднае ўздзеянне на каштоўнасць або зоны аховы (далей – адлiчэннi), або выплаты кампенсацый за шкоду, што прычыняецца каштоўнасцям або зонам аховы ў вынiку такой дзейнасцi (далей – кампенсацыя).

2. У дадзеным Палажэннi выкарыстоўваюцца тэрмiны i вызначэннi ў значэннях, устаноўленых Указам Прэзiдэнта Рэспублiкi Беларусь ад 18 кастрычнiка 2007 г. № 527 «Аб некаторых пытаннях аховы гiсторыка-культурнай спадчыны» (Национальный реестр правовых актов Республики Беларусь, 2007 г., № 252, 1/9038).

3. Устаноўленыя заканадаўствам адлiчэннi выплачваюцца за названую ў пункце 1 дадзенага Палажэння прадпрымальнiцкую дзейнасць юрыдычнымi i (або) фiзiчнымi асобамi, у тым лiку iндывiдуальнымi прадпрымальнiкамi (далей – карыстальнiкi), якiя ажыццяўляюць такую дзейнасць на падставе заключанага з уласнiкам каштоўнасцi (далей – уласнiк) пагаднення ў пiсьмовай форме.

4. Мiнiстэрства культуры арганiзуе кантроль за функцыянальным выкарыстаннем каштоўнасцей i зон аховы, а мясцовыя выканаўчыя i распарадчыя органы забяспечваюць такi кантроль.

5. Узаемадзеянне Мiнiстэрства культуры i мясцовых выканаўчых i распарадчых органаў ажыццяўляецца шляхам абмену (у тым лiку i ў электронным выглядзе) дакументамi (iнфармацыяй), якiя неабходны для ажыццяўлення кантролю за функцыянальным выкарыстаннем каштоўнасцей i зон аховы, шляхам праверкi выканання заканадаўства ў сферы аховы гiсторыка-культурнай спадчыны на падставе сумесна складзенага гадавога плана, фармiравання рэестра (спiса) карыстальнiкаў, якiя ажыццяўляюць адлiчэннi.

6. Па рашэнню мясцовага выканаўчага i распарадчага органа кантроль за функцыянальным выкарыстаннем каштоўнасцей i (або) зон аховы ажыццяўляюць адпаведныя падраздзяленнi дадзенага мясцовага выканаўчага i распарадчага органа, на тэрыторыi якога размешчаны гэтыя каштоўнасцi або зоны аховы.

Абавязковым з’яўляецца ўдзел у ажыццяўленнi названага кантролю спецыялiста, якi вызначаны мясцовым выканаўчым i распарадчым органам адказным за ахову гiсторыка-культурнай спадчыны (далей – спецыялiст).

7. Уласнiк каштоўнасцi або тэрыторыi ў зонах аховы ў выпадку заключэння iм пагаднення ў пiсьмовай форме з карыстальнiкам на выкарыстанне названай каштоўнасцi (яе частак) або тэрыторыi ў зонах аховы ў мэтах ажыццяўлення прадпрымальнiцкай дзейнасцi згодна з пунктам 1 артыкула 47 Закона Рэспублiкi Беларусь ад 9 студзеня 2006 года «Аб ахове гiсторыка-культурнай спадчыны Рэспублiкi Беларусь» (Национальный реестр правовых актов Республики Беларусь, 2006 г., № 9, 2/1195) не пазней за 10 дзён з моманту падпiсання бакамi азначанага пагаднення абавязаны праiнфармаваць аб гэтым мясцовы выканаўчы i распарадчы орган, на тэрыторыi якога знаходзяцца каштоўнасць або зоны аховы.

8. З мэтай ажыццяўлення кантролю за функцыянальным выкарыстаннем каштоўнасцей i (або) зон аховы спецыялiст вядзе спiс карыстальнiкаў на падставе iнфармацыi, вызначанай пунктам 7 дадзенага Палажэння, заносiць атрыманыя ад уласнiкаў каштоўнасцi або тэрыторый у зонах аховы звесткi ва ўлiковыя дакументы на гiсторыка-культурныя каштоўнасцi.

9. Iнфармацыю аб неабходнасцi ажыццяўлення адлiчэнняў, iх перыядычнасцi i памеры мясцовы выканаўчы i распарадчы орган даводзiць да ведама карыстальнiка каштоўнасцi i (або) тэрыторыi ў зонах аховы, якiя знаходзяцца на тэрыторыi гэтага мясцовага органа.

10. Спiс карыстальнiкаў, якiя ажыццяўляюць адлiчэннi, мясцовы выканаўчы i распарадчы орган у тэрмiн да 30 снежня года, на працягу якога дзейнiчала пiсьмовае пагадненне памiж уласнiкам i карыстальнiкам, накiроўвае ў Мiнiстэрства культуры, якое забяспечвае кантроль за своечасовасцю i паўнатой паступлення адлiчэнняў на спецыяльны пазабюджэтны рахунак Мiнiстэрства культуры, падрыхтоўку матэрыялаў адносна выкарыстання па рэгiёнах атрыманых сродкаў для iх разгляду на пасяджэннi савета фонду Прэзiдэнта Рэспублiкi Беларусь па падтрымцы культуры i мастацтва (далей – фонд).

11. Мiнiстэрства культуры iнфармуе ў пiсьмовай форме (у электронным выглядзе) адпаведныя мясцовыя выканаўчыя i распарадчыя органы аб факце ажыццяўлення карыстальнiкамi i (або) уласнiкамi адлiчэнняў i выплаты кампенсацый у фонд або аб несвоечасовасцi правядзення такiх плацяжоў i налiчэннi пенi за пратэрмiнаванне. Паведамляе зацiкаўленым мясцовым выканаўчым i распарадчым органам аб прынятых рашэннях па выкарыстанню гэтых сродкаў i падрыхтоўцы неабходных дакументаў для ажыццяўлення такога выкарыстання, спрыяе iх афармленню ў фiнансавых органах Рэспублiкi Беларусь.

12. Кантроль за своечасовасцю i паўнатой унесеных сродкаў забяспечваецца Мiнiстэрствам культуры на падстве iнфармацыi, якая паступiла ад адпаведных структурных падраздзяленняў мясцовых выканаўчых i распарадчых органаў адносна карыстальнiкаў i (або) уласнiкаў, што павiнны ажыццяўляць адлiчэннi, а таксама з улiкам аналiзу выканання прадпiсанняў, азначаных у пункце 13 дадзенага Палажэння.

13. Вызначаная заканадаўствам кампенсацыя ажыццяўляецца як уласнiкамi, так i карыстальнiкамi каштоўнасцi i (або) тэрыторый у зонах аховы ў выпадку ўстанаўлення факту прычынення шкоды i на падставе прадпiсання Мiнiстэрства культуры, накiраванага суб’екту яе прычынення.

14. Копiя прадпiсання на адрас уласнiка або карыстальнiка, якiм устанаўлiваецца абавязак па выплаце кампенсацыi, яе памер i перыядычнасць выплаты, Мiнiстэрствам культуры адначасова накiроўваецца адпаведнаму структурнаму падраздзяленню мясцовага выканаўчага i распарадчага органа.